Spaudos konferencija
Spaudos konferencija – renginys, į kurį komunikuojančios organizacijos (valstybės, privačios ar viešosios įmonės, įstaigos) atstovai ar pavieniai asmenys kviečia žiniasklaidos atstovus (žurnalistus, redaktorius) norėdami pranešti naujienas, išreikšti savo nuomonę ir atsakyti į žurnalistų klausimus. Dažniausiai organizatoriai žurnalistams paruošia specialią medžiagą (pavyzdžiui, pranešimą žiniasklaidai), susijusių dokumentų kopijas ir kt. Už spaudos konferencijoje pateiktą informaciją ir nuomones atsako rengėjai. Itin svarbiais atvejais radijo ir televizijos stotys spaudos konferencijas transliuoja tiesiogiai.